OMUSAWO w’amagumba mu ddwaaliro e Jinja aggaliddwa ku bigambibwa nti yabba ebimu ku byuma okuva mu ssweeta y’eddwaaliro eryo.
Robert Kisakye, ye yakwatiddwa ku ssaawa 11:00 ez’akawungeezi ku Lwokubiri era ng’abaamukutte kwabaddeko omumyuka wa RDC w’e Jinja, Eric Sakwa n’abamu ku bakozi okuva mu kitongole ekirondoola ebikwata ku byobulamu ekya State House (Health Monitoring Team).
RDC Sakwa, agamba nti, Kisakye yasangiddwa mu waadi gye bajjanjabira abalwadde b’amagumba n’akwatibwa.
“Ofi isi yange yafuna amawulire nti waliwo ebyuma ebyabbibwa okuva mu ddwaaliro lino era obubbi buno bwaliwo enfunda bbiri, nga ku mulundi ogwasooka, nga wiiki ng’emu emabega, Kisakye yakwatibwa ng’alina ebimu ku byuma bye yali abbye ng’abikukusa okuva mu ddwaaliro n’atwalibwa ku poliisi y’e Jinja naye mpulira nti yateebwa n’ebyuma bye yali abbye ne bimuweebwa oluvannyuma lw’okusasulayo obukadde 3 ku bukadde 10 abamu ku boofi isa ba Poliisi ze baamusaba naye nga tukyakinoonyerezaako,” Sakwa bwe yategeezezza.
Yayongeddeko nti oluvannyuma lw’okufuna okwemulugunya okulala mu ofi isi ye, yasazeewo n’akubira Dr. Diana Atwine, akulira ttiimu erondoola ebyobulamu (Health Monitoring Team) eyaweereza basajja be abaamukutte omulundi ogwokubiri n’atwalibwa ku poliisi wabula DPC w’e, Jinja Felix Mugizi n’akulira ba mbega ku Poliisi eyo, George Ochola tebabaddeewo.
Abakungu okuva mu State House bagguddewo omusango ku Kisakye oluvannyuma ne bamutwala e Kampala mu mmotoka yaabwe.
lug_Latn lug_Latn lug_Latn lug_Latn lug_Latn lug_Latn